CELEX: C2006/048/26
Language: lt
Date: 2006-02-25 00:00:00
Title: Byla C-422/05  2005 m. lapkričio 28 d.  Europos Bendrijų Komisijos pareikštas ieškinys Belgijos Karalystei

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/13
            
         2005 m. lapkričio 28 d. Europos Bendrijų Komisijos pareikštas ieškinys Belgijos Karalystei
   (Byla C-422/05)
   (2006/C 48/26)
   Proceso kalba: prancūzų
   2005 m. lapkričio 28 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Frank Benyon ir Mikko Huttunen, nurodžiusių adresą dokumentams įteikti Liuksemburge, ieškinys Belgijos Karalystei.
   Europos Bendrijų Komisija Teisingumo Teismo prašo:
   
               1)
            
            
               pripažinti, kad priimdama 2002 m. balandžio 14 d. karališkąjį dekretą, reglamentuojantį atitinkamų civilinių ikigarsinių reaktyvinių lėktuvų naktinius skrydžius, Belgijos Karalystė pažeidė įsipareigojimus pagal Direktyvą (EB) 2002/30 (1) ir Sutarties 10 straipsnio antrąją pastraipą, skaitomą kartu su Sutarties 249 straipsnio 3 dalimi.
            
         
               2)
            
            
               priteisti iš Belgijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Dekreto nuostatos konkrečiai numato Belgijos oro uostuose nuo 23 iki 6 valandos negalinčių būti naudojamais lėktuvų tipus. Remdamasis dvikontūriškumo laipsniu, karališkasis dekretas naudojasi skirtingu nei Direktyvos 2002/30/EB požiūriu, kuris grindžiamas sertifikavimo procedūra. Šis požiūris atitinka Direktyva 2002/30/EB jau panaikinto Reglamento 925/1999/EEB požiūrį.
   Pagal Direktyvos 2002/30/EB 16 straipsnį, įsigaliojusį 2002 m. kovo 28 d., valstybės narės priima įstatymus ir kitus teisės aktus, kurie, įsigalioję ne vėliau kaip nuo 2003 m. rugsėjo 28 d., įgyvendina šią direktyvą. Belgijos karališkasis dekretas buvo priimtas iki galutinio direktyvos perkėlimo termino. Komisija primena Teisingumo Teismo praktiką, pagal kurią iš kartu skaitomų EB sutarties 10 ir 249 straipsnių ir netgi vienos direktyvos matyti, kad per direktyvos perkėlimui nustatytą laikotarpį, valstybės narės turi susilaikyti nuo priemonių, kurios galėtų rimtai pakenkti Direktyvoje numatytam rezultatui. Įtvirtindamas požiūrį, susijusį su eksploatacijos ribojimu, kuriuo siekiama pašalinti civilinius ikigarsinius reaktyvius lėktuvus, kuriems buvo išduoti nauji sertifikatai, kas absoliučiai skiriasi nuo to, ko siekiama Direktyva, karališkasis dekretas rimtai pakenkia Direktyvoje numatytam rezultatui.
   
      (1)  OL L 85, 2002 3 28, p. 40.